b'\n_START_ARTICLE_\nThe Balkan Girls\n_START_SECTION_\nLa Eurovision\n_START_PARAGRAPH_\n\xe2\x80\x9eThe Balkan Girls\xe2\x80\x9d a c\xc3\xa2\xc8\x99tigat Selec\xc8\x9bia Na\xc8\x9bional\xc4\x83 2009 pe 31 ianuarie, cu un total de peste 3500 de voturi, cu 22 de puncte \xc3\xaen fa\xc8\x9ba lui C\xc4\x83t\xc4\x83lin Josan \xc8\x99i Blaxy Girls._NEWLINE_Deoarece Rom\xc3\xa2nia nu este membr\xc4\x83 Big Four \xc8\x99i nu a c\xc3\xa2\xc8\x99tigat \xc3\xaen 2008, Elena a trebuit s\xc4\x83 participe \xc3\xaen semifinalele concursului pentru a putea accede \xc3\xaen final\xc4\x83. C\xc3\xa2ntecul a fost interpretat \xc3\xaen prima semifinal\xc4\x83, pe 12 mai. Pe 15 martie s-a dezv\xc4\x83luit c\xc4\x83 "The Balkan Girls" va concura pe locul 14, \xc3\xaenaintea Finlandei \xc8\x99i dup\xc4\x83 Macedonia."The Balkan Girls" a concurat \xc3\xaen marea final\xc4\x83 din 16 mai,unde s-a clasat pe locul 19 din 25,cu doar 40 de puncte.\n_START_SECTION_\nTurneu de promovare\n_START_PARAGRAPH_\nMelodia a fost \xc3\xaenregistrat\xc4\x83 \xc3\xaen toamna lui 2008, iar pe 5 ianuarie 2009 a fost realizat un videoclip de promovare, \xc3\xaen studiourile TVR. Dup\xc4\x83 ce Elena a c\xc3\xa2\xc8\x99tigat Selec\xc8\x9bia, pe TVR 1, TVR 2, TVR 3 \xc8\x99i TVR Interna\xc8\x9bional s-a difuzat varianta live a piesei. La 12 februarie, Elena Gheorghe a anun\xc8\x9bat c\xc4\x83 va \xc8\x9bine un turneu de promovare al piesei \xc8\x99i c\xc4\x83 va realiza un nou videoclip. La jum\xc4\x83tatea lunii, artista a plecat \xc3\xaen concediu \xc3\xaen Turcia unde s-a \xc3\xaent\xc3\xa2lnit cu Hadise, reprezentanta Turciei, d\xc3\xa2nd autografe. Primele destina\xc8\x9bii ale turneului au fost finalele din Republica Moldova \xc8\x99i Grecia. \xc3\x8en Grecia nu a putut ajunge._NEWLINE_La 5 martie, Elena a \xc3\xaenceput film\xc4\x83rile pentru \xe2\x80\x9eBalkan Girls\xe2\x80\x9d \xc3\xaen jude\xc8\x9bul Arge\xc8\x99 \xc8\x99i \xc3\xaentr-un club din Bucure\xc8\x99ti. Pe 10 martie a plecat \xc3\xaen turneu \xc3\xaen Germania, unde a lansat videoclipul melodiei la T\xc3\xa2rgul de Turism din Berlin. A avut o \xc8\x99edin\xc8\x9b\xc4\x83 foto, a dat interviuri \xc8\x99i a mers la o emisiune local\xc4\x83._NEWLINE_Urm\xc4\x83toarele destina\xc8\x9bii ale Elenei sunt Grecia, Albania, Serbia, Ucraina \xc8\x99i Rusia. Urmeaz\xc4\x83 s\xc4\x83 se \xc3\xaent\xc3\xa2lneasc\xc4\x83 cu Nelly Ciobanu, Lidia Kopania, Susanne Georgi \xc8\x99i Kejsi Tola.'